ບັ້ນດຳເນີນຊິວິດການເມືອງປັບປຸງປົວແປງພັກພາຍໃນຄະນະພັກຮາກຖານພະແນກໄປສະນີ, ໂທລະຄົມມະນາຄົມ ແລະ ການສື່ສານ(ພປທສ) ແຂວງຄຳມ່ວນ ດຳເນີນມາແຕ່ວັນທີ 04 ກໍລະກົດ 2017 ແລະ ໄດ້ປິດລົງດ້ວຍຜົນສຳເລັດຕາມຄາດໝາຍໃນວັນທີ 8 ກໍລະກົດ 2017 ຜ່ານມານີ້ ໂດຍການເປັນປະທານຂອງ ສະຫາຍ ໄທຍະພອນ ສິງທອງ ເລຂາຄະນະພັກຮາກຖານ, ຫົວໜ້າພະແນກໄປສະນີ,ໂທລະຄົມມະນາຄົມ ແລະ ການສື່ສານ, ເປັນກຽດເຂົ້າຮ່ວມພີທີປິດໃນຄັ້ງນີ້ໂດຍ ສະຫາຍ ພົມມາ ພັນທະລັງສີ ຮອງເລຂາພັກແຂວງ,ຫົວໜ້າຄະນະຈັດຕັ້ງແຂວງຄຳມ່ວນ ມີບັນດາສະຫາຍໃນຄະນະພັກຮາກຖານ-ຄະນະໜ່ວຍພັກ,ກອງເລຂາຂັ້ນແຂວງ ຕະຫຼອດເຖິງສະມາຊິກພັກສົມບູນ ແລະ ສຳຮອງເຂົ້າຮ່ວມ.
ສະຫາຍ ໄທຍະພອນ ສິງທອງ ເລຂາຄະນະພັກຮາກຖານ, ຫົວໜ້າພະແນກ ໄປສະນີ, ໂທລະຄົມມະນາຄົມ ແລະ ການສື່ສານກ່າວວ່າ: ຕະຫຼອດໄລຍະຂອງການດຳເນີນກອງປະຊຸມບັນດາສຳມະຊິກແມ່ນໄດ້ເຊື່ອມຊຶມເອກະສານເດັດດຽວປັບປຸງປົວແປງພັກໃຫ້ປອດໃສ, ເຂັ້ມແຂງ ແລະ ກຳແໜ້ນບົດສະຫຼຸບຕີລາຄາຄວາມຮັບຜິດຊອບລວມຂອງຄະນະບໍລິຫານງານພັກແຂວງ ແລະ ບົດສະຫຼຸບຕີລາຄາຂອງຄວາມຮັບຜິດຊອບຂອງຄະນະພັກຮາກຖານ-ຄະນະໜ່ວຍພັກພະແນກ ໄປສະນີ, ໂທລະຄົມມະນາຄົມ ແລະ ການສື່ສານແຂວງ ໃນການປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກ, ມະຕິກອງປະຊຸມໃຫຍ່ຄັ້ງທີ IX ຂອງອົງຄະນະພັກແຂວງ ແລະ ມະຕິກອງປະຊຸມໃຫຍ່ຄັ້ງທີ I ຂອງຄະນະພັກຮາກຖານໄປສະນີ, ໂທລະຄົມມະນາຄົມ ແລະ ການສື່ສານ ແຂວງຄຳມ່ວນ ພ້ອມນັ້ນ,ກໍ່ຍັງໄດ້ທາບທາມລົງຄະແນນສຽງຄວາມເຊື່ອໜັ້ນ, ໄວ້ວາງໃຈຕໍ່ຄະນະພັກຮາກຖານ-ຄະນະໜ່ວຍພັກ, ມີການຊັກຖາມເຈາຈີ້ມກ່ຽວກັບການຂຽນບົດສຳຫຼວດ, ການນຳພາລວມຂອງຄະນະພັກ-ຄະນະໜ່ວຍພັກ ແລະ ສຳມະຊິກພັກທັງນີ້ກໍ່ເພື່ອຕຳນິສົ່ງຂ່າວ ກໍ່ສ້າງຊ່ວຍເຫຼືອເຊີ່ງກັນ ແລະ ກັນ, ເປັນການກວດກາຄວາມຮັບຜິດຊອບ, ຄຸນທາດການເມືອງ-ຄຸນສົມບັດສິນທຳປະຕິບັດ, ແບບແຜນດຳວີທີນຳພາ-ວີທີເຮັດວຽກ ລວມທັງແບບແຜນລົງຊີວິດຂອງພະນັກງານນຳພາ-ຄຸ້ມ ຄອງ, ສະມາຊິກພັກຕໍ່ການປະຕິບັດໜ້າທີ່ການເມືອງໃນເງື່ອນໄຂໃໝ່ ເພື່ອເສີມຂະຫຍາຍມູນເຊື້ອຜົນງານອັນດີງາມໃນໄລຍະຜ່ານມາ, ແກ້ໄຂຈຸດອ່ອນ, ຂໍ້ຂາດຕົກບົກຜອ່ງ, ສິ່ງທ້າທ້າຍທົດສອບທີ່ເປັນໄພອັນຕະລາຍຕໍ່ພັກເຮົາແນ່ໃສ່ປັບປຸງຄະນະພັຮາກຖານ-ຄະນະໜ່ວຍພັກ, ໃນກອງປະຊຸມການດຳເນີນບັ້ນຊີວິດການເມືອງປັບປຸງປົວແປງພັກພາຍໃນຄະນະພັກຮາກຖານພະແນກ ປທສ ແຂວງ ໃນຄັ້ງນີ້ ແມ່ນມີບັນຍາກາດຟົດຟື້ນ ແລະ ບັນລຸຕາມຈຸດປະສົງເປົ້າໝາຍທີ່ວາງໄວ້.
ຂ່າວໂດຍ: ເພັດສະໄໝ ສຸວັນນະພົມ